Dewa Endewlî ya qezaya Dêrikî ya Mêrdînî û dewa Turkmeşenî ya qezaya Têkorî ya  Qersî de karantîna ameye wedaritene.
Karantînaya dewa Endewlî ya ke 8ê nîsande rîyê janê Korona ra ameyebî destpêkerdene vizêr şan ameye wedaritene. Deweka Heremîye ya pabesteya dewe de do karantîna demêk hema dewam bikero. Dewa  Kovali û dewaka ci Heramîyê ra 15 kesê ke nêweşxaneyan de binê karantîna de yê rewşa înan hol a û hîrê kesî ameyî taburcukerdene. Hetê bînî ra Tibyadê Qoserî, Qesra Ehmedî, Qursdîsê û Gundê Bernîştî yê  Artuklu,  Heramîye ya Dêrikî, Dera Metîna ya Şemrexî  û Barmanê Stewrî yê Mêrdinî de karantînayê ke tarîxanê cîya cîyayan de ameybî destpêkerdene dewam kenê.
Dewa Turkmeşenî ya qezaya Dîkorî ya  Qersî de  zî karantîna ameye wedaritene. Dewa  Gelînalanî ya qezaya Selîmî û dewa Akyayla ya qezaya Qaqizmanî de karantîna dewam kena.
